แรงซื้อกลับหนุน SET รีบาวด์! ปิดเช้าพุ่ง29จุด จับตาครม.เคาะมาตรการกระตุ้นเศรษฐกิจบ่ายนี้
แรงซื้อกลับหนุน SET รีบาวด์! ปิดเช้าพุ่ง29จุด จับตาครม.เคาะมาตรการกระตุ้นเศรษฐกิจบ่ายนี้ โดยดัชนีช่วงเช้าปิดที่ระดับ 1,285.08 จุด เพิ่มขึ้น 29.14 จุด หรือ 2.32% มูลค่าการซื้อขาย 3.78 หมื่นล้านบาท
10 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,285.08 จุด เพิ่มขึ้น 29.14 จุด หรือ 2.32% มูลค่าการซื้อขาย 3.78 หมื่นล้านบาท
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้รีบาวด์ตามตลาดต่างประเทศ โดยตลาดหุ้นในภูมิภาคเอเชียเช้านี้ต่างเคลื่อนไหวในแดนบวก เช่นเดียวกับดาวโจนส์ฟิวเจอร์สและราคาน้ำมันในตลาดฟิวเจอร์รีบาวด์ขึ้น แต่มองว่าเป็นแค่การเกิดเทคนิคเคิลรีบาวด์หลังจากที่ร่วงลงหนักมาก
นอกจากนี้ ตลาดฯยังมีความคาดหวังการประชุมธนาคารกลางสหรัฐฯ (เฟด) วันที่ 17-18 มี.ค.นี้ และการประชุมธนาคารกลางยุโรป (ECB) ในวันที่ 12 มี.ค.นี้ จะปรับลดอัตราดอกเบี้ยลงอีกครั้งเพื่อบรรเทาผลกระทบจากการแพร่ระบาดไวรัสโควิด-19 ส่วนบ้านเราต้องติดตามการประชุมคณะรัฐมนตรี (ครม.) ในช่วงบ่ายนี้จะเคาะมาตรการกระตุ้นเศรษฐกิจอย่างไร
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะยืนในแดนบวกได้ต่อจากภาคเช้า พร้อมให้แนวรับ 1,270 จุด ส่วนแนวต้าน 1,290 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT       มูลค่าการซื้อขาย  6,085.34 ล้านบาท  ปิดที่   29.50 บาท เพิ่มขึ้น 1.50 บาท
PTTEP     มูลค่าการซื้อขาย  4,265.60 ล้านบาท  ปิดที่   73.75 บาท ลดลง  1.00 บาท
BAM       มูลค่าการซื้อขาย  2,528.07 ล้านบาท  ปิดที่   24.50 บาท เพิ่มขึ้น 0.80 บาท
CPALL     มูลค่าการซื้อขาย  1,880.87 ล้านบาท  ปิดที่   66.75 บาท เพิ่มขึ้น 3.00 บาท
PTTGC     มูลค่าการซื้อขาย  1,809.04 ล้านบาท  ปิดที่   32.25 บาท เพิ่มขึ้น 1.25 บาท